เงินเฟ้อเดือน มี.ค.เพิ่มขึ้น 3.4%
พาณิชย์ เผยเงินเฟ้อเดือน มี.ค.53.เพิ่มขึ้น 3.4% เทียบเดือน มี.ค 52โดยเพิ่มขึ้นต่องเนื่อง 6 เดือนซ้อน สะท้อนภาวะ ศก.ที่ฟื้นตัวแบบมีเสถียรภาพ
1 เม.ย. 2553

พาณิชย์ เผยเงินเฟ้อเดือน มี.ค.53.เพิ่มขึ้น 3.4% เทียบเดือน มี.ค 52โดยเพิ่มขึ้นต่องเนื่อง 6 เดือนซ้อน สะท้อนภาวะ ศก.ที่ฟื้นตัวแบบมีเสถียรภาพ
กระทรวงพาณิชย์เปิดแถลงดัชนีราคาผู้บริโภคทั่วไป (CPI) หรืออัตราเงินเฟ้อในเดือนมีนาคม 2553 อยู่ที่ 107.13 เพิ่มขึ้น 3.4% เปรียบเทียบจากเดือนมีนาคม 2552 และเพิ่มขึ้น 0.23% จากเดือนกุมภาพันธ์ 2553 ขณะที่เงินเฟ้อช่วง 3 เดือนแรกของปีนี้ (มกราคม-มีนาคม) ขยายตัวเพิ่มขึ้น 3.8% จากช่วงเดียวกันของปีก่อน และมีอัตราการขยายตัวต่อเนื่องเป็นเดือนที่ 6 แล้ว สะท้อนภาวะเศรษฐกิจที่ฟื้นตัวแบบมีเสถียรภาพ          ส่วนดัชนีราคาผู้บริโภคพื้นฐาน (Core CPI) ไม่รวมหมวดสินค้าอาหารสดและพลังงานในเดือนมีนาคม 2553 อยู่ที่ระดับ 103.16 เพิ่มขึ้น 0.4% เทียบจากเดือนมีนาคม 2552 และสูงขึ้น 0.11% จากเดือนกุมภาพันธ์ 2553 ขณะที่ Core CPI ช่วง 3 เดือนแรกของปีนี้ (มกราคม-มีนาคม) ขยายตัวเพิ่มขึ้น 0.4% จากช่วงเดียวกันของปีก่อน          สำหรับดัชนีหมวดอาหารและเครื่องดื่มในเดือนมีนาคม 2553 อยู่ที่ 120.48 เพิ่มขึ้น 4.4% จากเดือนมีนาคม 2552 และเพิ่มขึ้น 0.07% จากเดือนกุมภาพันธ์ 2553 ส่วนดัชนีหมวดอื่นๆ ที่ไม่ใช่อาหารและเครื่องดื่มอยู่ที่ 98.68 เพิ่มขึ้น 2.8% จากเดือนมีนาคม 2552 และเพิ่มขึ้น 0.33% จากเดือนกุมภาพันธ์ 2553